காஞ்சிபுரத்தையடுத்த ஓரிக்கை என்னும் இடத்தில் காஞ்சிபுரம் 68ஆவது பீடாதிபதி என்று கூறப்படும் சங்கராச்சாரியார் மறைந்த சந்திரசேகரேந்திர சரஸ்வதி என்பவருக்கு மணி மண்டபம் எழுப்பப்பட்டு கும்பாபிஷேகம் இன்று செய்யப்படுகிறதாம். கோவிலுக்குக் கும்பாபிஷேகம் செய்யப்படுவ துண்டு. மணி மண்டபத்துக்குக் கும்பாபிஷேகம் என்றால் இதன் பொருள் - புதிய கடவுள் ஒன்று சிருஷ்டிக்கப்படுகிறது என்று பொருள். இந்த மணி மண்டபத்தில் கர்ப்பக்கிரகம் உண்டாம். அதில் சந்திரசேகரேந்திரரின் சிலா மூர்த்தமும், பாதுகையும் (செருப்பு) பிரதிஷ்டை செய்யப்படுமாம். புரிகிறதா? சந்திரசேகரேந்திர சரஸ்வதியின் உருவமும், செருப்பும் (பாதுகை)யும் பூஜைக்கு வைக்கப்படுகின்றன என்பது இதற்குப் பொருள்.